
Studiului de Fezabilitate şi a indicatorilor tehnico-economici ai proiectului 
„Extinderea şi modernizarea sistemului de alimentare cu apă şi canalizare în judeţul Timiş”
-Municipiul Timişoara

S.C. Aquatim S.A, în calitate de Operator Regional pentru serviciile de alimentare cu apă şi canalizare din judeţul Timiş, are în curs de implementare Proiectul „Extinderea şi modernizarea sistemului de alimentare cu apă şi canalizare în judeţul Timiş” – CCI nr. 2009 RO 161 PR 013, SMIS 30269 în valoare de 118,871 milioane de Euro.Proiectul este derulat prin Programul Operaţional Sectorial de Mediu (POS Mediu) şi este finanţat din:

· Fondul de Coeziune:


73,91% 

· Alocare de la Bugetul de Stat: 

11,30% 

· Contribuţie Bugete Locale: 

  1,74% 

· Împrumut bancar contractat de Aquatim SA: 13,05% 


Comisia Europeană a semnat Decizia de aprobare la data de 14.01.2011, Ordinul de aprobare a finanţării nr. 846 este din 03.02.2011, iar Contractul de Finanţare nr. 120834 între Ministerul Mediului şi Pădurilor şi S.C. Aquatim S.A. a fost semnat în lei în data de 24.02.2011 (curs inforeuro 1 Euro=4,2873 Lei).Aria proiectului vizează următoarele localităţi: Timişoara, Sânnicolau Mare, Jimbolia, Deta, Buziaş, Gătaia, Recas, Faget, Ciacova, Săcălaz şi Sânmihaiu Român.


Pentru Municipiul Timişoara bugetul total alocat este de 118.244.345 lei (27.580.143 Euro), iar programul de investiţii cuprinde lucrări de extindere şi reabilitare reţea de alimentare cu apă şi canalizare precum şi lucrări suplimentare pentru deshidratarea avansată a nămolului rezultat în staţia de epurare din Timisoara cu respectarea legislaţiei în vigoare. Toate lucrările de investiţii vor fi cuprinse în domeniul public al municipiului Timişoara.


 În vederea îndeplinirii acestor obiective de investiţii, în cursul anului 2012, au fost licitate şi semnate 3 contracte de lucrări: 2 de tip execuţie (reţele) şi unul de tip proiectare şi execuţie (deshidratarea avansată a nămolului rezultat în Staţia de epurare din Timişoara). 


Pentru managementul întregului proiect, S.C. Aquatim S.A. a semnat un contract de Asistenţă Tehnică, cu firma de consultanţă Hill International NV Amsterdam şi Hill International (Bucharest) S.R.L. În cadrul acestui contract una dintre sarcini este actualizarea Devizului general şi a documentelor conexe din Studiul de Fezabilitate aprobat, ca urmare a modificărilor apărute la elaborarea proiectelor tehnice. În anul 2012 au fost efectuate plăţi pentru Timişoara în valoare de 5.309.171,09 lei.

Ca urmare a solicitării rambursării plăţilor către Organismului Intermediar POS Mediu Timişoara, OI POS Mediu a cerut prin scrisoarea nr. 3555/ML/21.11.2012 (nr. intrare Aquatim 28343/21.11.2012) emiterea unei noi Hotărâri a Consiliului Local al Municipiului Timişoara pentru aprobarea modificării Studiului de Fezabilitate şi a indicatorilor tehnico – economici pentru localitatea Timişoara.


Această solicitare survine în urma apariţiei unor diferenţe cu privire la indicatorii fizici apărute odată cu definitivarea Proiectelor Tehnice, aferente lucrărilor prevăzute pentru Municipiul Timişoara, în comparaţie cu lucrările prevăzute în Studiul de Fezabilitate aprobat în anul 2010.

 Principalele cauze  care au generat modificări ale propunerilor de proiect de la faza -Studiu de Fezabilitate , au fost identificate ca fiind în principal, următoarele:

- condiţii de teren neanticipate la faza iniţială de proiectare, dar clarificate la faza de proiectare PT+DE (lungimi de străzi, topografia străzilor-schimbare pante, camine suplimentare, staţii de repompare- lucrări existente neidentificate, numărul de branşamente sau racordări, etc.);

-îmbunătăţirea parametrilor de funcţionare ale unor lucrări / facilităţi existente prin utilizarea de echipamente performante în scopul creşterii randamentului;

-îmbunătăţirea condiţiilor de siguranţă în exploatare prin modernizarea lucrărilor existente aflate în funcţiune;


- îmbunătăţirea soluţiilor tehnice adoptate la faza SF.                                     

Menţionăm că, la data aprobării Studiului de Fezabilitate cursul euro a fost 1 Euro = 4,2265 Lei (curs BNR la data de 4 ianuarie 2010), iar odată cu semnarea Contractului de Finanţare nr.120834/24.02.2011 valoarea de 509.635.639 lei a Proiectului a fost stabilită pe baza cursului Infoeuro, valabil la data emiterii de către Comisia Europeană a Deciziei de aprobare, respectiv 1 Euro = 4,2873 Lei. 


Indicatori financiari aprobaţi prin H.C.L.  nr. 363 din data de 28.09.2010 vs Indicatori financiar ce se cer aprobaţi prin acestă hotărâre:

	
	Aprobate prin HCL nr. 363 din data 28.09.2010

1 Euro = 4,2265 Lei
	Indicatori fizici ce se cer aprobaţi

1 Euro = 4,2873 Lei

	Valoare totală investiţie (fără TVA)
	27.580.143 Euro
	27.580.143 Euro

	
	116.567.474 Lei
	118.244.345 Lei



Ţinand cont de topografia străzii Dorobantilor, la faza PT, s-a impus realizarea unei staţii de pompare ape uzate capabilă să transporte debitul de apă uzată, componentă investiţională neanticipată la faza SF. Aceeaşi situaţie s-a întâlnit şi pe strada Urseni, care se intersectează cu canalul ANIF, în raport cu soluţia adoptată în Studiul de Fezabilitate, s-a impus în proiectul tehnic realizarea unei staţii de pompare ape uzate nouă, neanticipată la faza SF, capabilă să transporte debitul de apă uzată.

Indicatori fizici aprobaţi prin H.C.L. nr. 363 din data de 28.09.2010 vs Indicatori fizici ce se cer aprobaţi prin  hotărâre nouă:

	Capacităţi
	Aprobate prin HCL nr. 363 din data 28.09.2010
	Indicatori fizici ce se cer aprobaţi

	Extindere reţea de alimentare cu apă     
	4,740 km
	4,690 km

	Inlocuire  reţea de alimentare cu apă    
	4,735 km
	4,702 km

	Extindere sistem de canalizare              
	15,850 km
	15,491 km

	Inlocuire  reţea de canalizare
	12,160 km
	11,677 km

	Modernizare staţie de pompare apă uzată   
	1 buc
	1 buc

	Realizare staţie de pompare apă uzată   
	0
	2 buc

	Sistem de deshidratare nămol                       
	1 buc
	1 buc



În concluzie, Studiul de Fezabilitate  conţine modificări cu privire la indicatorii fizici - aşa cum sunt prezentaţi mai sus, fără a fi modificată valoarea totală în euro (27.580.143), aprobată prin H.C.L. nr. 363 din data 28.09.2010 pentru investiţiile din Municipiul Timişoara în cadrul POS Mediu.


Precizăm că, până la emiterea unei Hotărâri a Consiliului Local a Municipiului Timişoara, nu se poate finaliza verificarea cererilor de rambursare depuse la OI POS Mediu privind contractele de lucrări de pe raza Municipiului Timişoara, în consecinţă nu se pot autoriza şi rambursa sumele aferente contractelor mai sus amintite, ceea ce poate duce la blocaje financiare şi implicit blocaje în realizarea lucrărilor.


Având în vedere importanţa investiţiilor propuse în studiul de fezabilitate şi valoarea de investiţii propusă pentru municipiul Timişoara, propunem aprobarea modificării Studiului de Fezabilitate şi a indicatorilor tehnico-economici ai proiectului „Extinderea şi modernizarea sistemului de alimentare cu apă şi canalizare în judeţul Timiş”-Municipiul Timişoara conform Anexei 1 .

